《题尤使君郡圃十二诗·节爱堂》
宋代·李庚

吾爱巴扬州，夜不然官烛。
吾爱阳道州，日炊米二斛。
使君美无度，力蹈前贤躅。
宜尔海云边，十万户蒙福。

作者简介：宋临江人，流寓天台，字子长。高宗绍兴十五年进士。历御史台主簿、监察御史，以附汤鹏举罢。除兵部郎中，继奉祠提举江东常平，知南剑、抚二州，调知袁州，未赴而卒。有《詅痴符集》。